Germaniya kansleri Angela Merkel Turkiyaga uyushtirilgan tashrifi yakunida payshanba kuni kechqurun Anqarada mamlakat muxolifat partiyalari vakillari bilan uchrashdi. Bu haqda GFR hukumati rasmiy vakili Shteffen Zaybert xabar berdi. Xususan, Merkel Xalq-respublika partiyasi yetakchisi Kamol Qilichdoro‘g‘li va xalqlar Demokratik partiyasi vakillari bilan muzokaralar o‘tkazdi. Uchrashuvda qanday masalalar muhokama qilinganiga oydinlik kiritilmagan. Avvalroq kansler Turkiyaga tashrifi davomida “muxolifat demokratiyaning bir qismi” ekanini ta’kidlab o‘tgandi.